CELEX: 62013FN0097
Language: el
Date: 2013-12-20 00:00:00
Title: Υπόθεση F-97/13: Προσφυγή-αγωγή της 20ής Δεκεμβρίου 2013 — ZZ κατά Οργανισμού Θεμελιωδών Δικαιωμάτων της Ευρωπαϊκής Ένωσης

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/26
            
         Προσφυγή-αγωγή της 20ής Δεκεμβρίου 2013 — ZZ κατά Οργανισμού Θεμελιωδών Δικαιωμάτων της Ευρωπαϊκής Ένωσης
   (Υπόθεση F-97/13)
   2014/C 85/44
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωποι: οι δικηγόροι L. Laure και M. Vandenbussche)
   
      Καθού-εναγόμενος: Οργανισμός Θεμελιωδών Δικαιωμάτων της Ευρωπαϊκής Ένωσης (ΟΘΔ)
   
      Αντικείμενο και περιγραφή της διαφοράς
   
   Ακύρωση της απόφασης διορισμού άλλου υποψηφίου στη θέση Γενικού Διευθυντή Προγράμματος του ΟΘΔ και της σιωπηρής απόφασης μη διορισμού της προσφεύγουσας-ενάγουσας στην άλλη θέση Γενικού Διευθυντή Προγράμματος την οποία αφορούσε η ανακοίνωση κενής θέσης.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Διευθυντή της 5ης Φεβρουαρίου 2013 με την οποία γνωστοποιήθηκε στην προσφεύγουσα ότι ο Διευθυντής του ΟΘΔ είχε επιλέξει άλλη υποψήφια για τη θέση Γενικού Διευθυντή Προγράμματος Κοινωνικών Ερευνών (AD8) και συνεπώς είχε αποφασίσει να μην τη διορίσει στην εν λόγω θέση,
            
         
               —
            
            
               να ακυρώσει την αχρονολόγητη σιωπηρή απόφαση μη διορισμού της στην άλλη θέση Γενικού Διευθυντή Προγράμματος την οποία αφορούσε η ανακοίνωση κενής θέσης,
            
         
               —
            
            
               να ακυρώσει οποιαδήποτε απόφαση έχει ληφθεί βάσει των παράνομων αυτών αποφάσεων,
            
         
               —
            
            
               να ακυρώσει την απόφαση της 11ης Ιουλίου 2013, καθόσον απορρίπτει την ένσταση της προσφεύγουσας και απορρίπτει το αίτημα διεξαγωγής διοικητικής έρευνας από απροκατάληπτο, αμερόληπτο και αντικειμενικό επιθεωρητή, προκειμένου να διαπιστωθούν τα πραγματικά περιστατικά,
            
         
               —
            
            
               να της επιδικάσει αποζημίωση για την υλική ζημία της, την οποία η προσφεύγουσα εκτιμά σε 550 651 ευρώ,
            
         
               —
            
            
               να της επιδικάσει χρηματική ικανοποίηση για την ηθική της βλάβη, την οποία η προσφεύγουσα εκτιμά σε 70 000 ευρώ,
            
         
               —
            
            
               να καταδικάσει τον καθού-εναγόμενο στο σύνολο των δικαστικών εξόδων.